ZurichNLP/romansh-municipal-text-corpus huggingface dataset:
Rumantsch: Ell’annexa retscheveis vus il preventiv dil consorzi da scola Laax Falera Sagogn Schluein per igl onn da scola 2024/25 cun las cefras detagliadas dil quen current. Quei preventiv muossa expensas da frs. 8’504’600.-. Igl onn da scola 2024/25 vegnan rodund 357 scolaras e scolars a visitar il consorzi da scola L-F-S-S, da quei presumablamein 80 da Sagogn (14/48/18).
Deutsch: Im Anhang erhalten Sie den Voranschlag des Schulverbandes Laax Falera Sagogn Schluein für das Schuljahr 2024/25 mit den detaillierten Zahlen der laufenden Rechnung. Dieser Voranschlag weist einen Aufwand von CHF 8’504’600.- aus. Im Schuljahr 2024/25 werden rund 357 Schülerinnen und Schüler im Schulverband L-F-S-S beschult, davon voraussichtlich 80 (14/48/18) aus Sagogn.
Rumantsch: Il quen da gudogn e sperdita muossa in gudogn da frs. 360.- tier entradas ed expensas da rodund frs. 4.64 milliuns.
Deutsch: Die Gewinn-Verlust-Rechnung weist einen Gewinn von CHF 360.- bei Einnahmen und Ausgaben von CHF 4.64 Mio. aus.
Rumantsch: La suprastonza ha informau la davosa radunonza communala ch’ella studegia sco la vischnaunca sa far pli attractiv ils posts en las cumissiuns ed suprastonza. Denter auter ei en las discussiuns era vegniu priu si l’idea che certas vischnauncas vischinontas han gia mess entuorn: Il modell da meinafatschenta. Suenter discussiuns ed cul sustegn digl uffeci da vischnauncas ha la suprastonza constatau che quei para buc dad esser l’endretga varianta per nossa vischnaunca.
Deutsch: Der Vorstand informierte an der letzten Gemeindeversammlung, dass er darüber nachdenkt, wie die Gemeinde die Positionen in den Kommissionen und im Vorstand attraktiver machen kann. Unter anderem wurde in den Gesprächen auch die Idee aufgegriffen, die einige Nachbargemeinden bereits umgesetzt haben: Das Geschäftsführermodell. Nach Diskussionen und mit Unterstützung des Amtes für Gemeinden des Kantons stellte der Vorstand fest, dass dies nicht die richtige Variante für unsere Gemeinde zu sein scheint.
Rumantsch: La suprastonza preveda denton da rinforzar l’administraziun communala, aschia che las suprastontas ed ils suprastonts ein involvai pli pauc ella lavur operativa da mintgagi. En tut priu ei il temps impundiu d’in suprastont ozilgi denter 15% e 20% d’ina plazza cumpleina, e quei cun survetsch da tut temps (telefons etc.). Nus quintein leu cun ina reducziun dalla lavur da 5-10%.
Deutsch: Der Vorstand sieht jedoch vor, die Gemeindeverwaltung zu stärken, so dass die Vorstände weniger in die alltägliche operative Arbeit involviert sind. Insgesamt beträgt der Zeitaufwand eines Vorstandsmitglieds heute zwischen 15% und 20% einer Vollstelle, und zwar mit jederzeitigem Dienst (Telefon etc.). Wir rechnen dort mit einem Arbeitsabbau von 5-10%.
Rumantsch: Medemamein duei la lavur repetitiva administrativa dil president vegnir reducida e transferida all’administraziun, aschia ch’el sa seconcentrar sin menar la vischnaunca sin livel strategic e prender investa en ils cass pli impurtontas e l’administraziun surpren da dar rispostas als convischins, sligiar problems e preparar informaziuns. Tenor rapport da lavur munta il presidi ozilgi rodund 40% d’ina plazza cumpleina. Cun in transfer ell’administraziun sa quei vegnir reduciu per pli che 10%.
Deutsch: Ebenso soll die repetitive Verwaltungsarbeit des Präsidenten reduziert und auf die Verwaltung übertragen werden, so dass er sich darauf konzentrieren kann, die Gemeinde auf strategischer Ebene zu führen und Einblick in die wichtigeren Fälle zu nehmen, und die Verwaltung übernimmt die Aufgaben, den Mitbürgern Antworten zu geben, Probleme zu lösen und Informationen vorzubereiten. Gemäss Arbeitsbericht umfasst das Präsidium heute rund 40% einer vollen Stelle. Mit einem Transfer in die Verwaltung kann diese um mehr als 10% reduziert werden.
Rumantsch: La plazza vacanta tier ils luvrers communals preveda la suprastonza pil mument buca da remplazzar cumpleinamein. Cun las novas maschinas ed indrezs, cun surdar lavurs ordeifer nua che quei fa senn (a privats, tiarzs sco era al revier forestal), cun surdar certas lavurs all’administraziun e cun optimar ei la suprastonza sco era ils luvrers communals dil meini che tuttas lavurs san vegnir execuidas e quei pli favoreiel.
Deutsch: Die offene Stelle bei den Gemeindearbeitern plant der Vorstand derzeit nicht komplett zu ersetzen. Mit den neuen Maschinen und Anlagen, der Vergabe von Arbeiten an Dritte, wo dies sinnvoll ist (an Privatpersonen / Unternehmen wie auch an das Forstrevier), der Übertragung bestimmter Arbeiten an die Verwaltung und der Optimierung sind der Vorstand wie auch die Gemeindearbeiter der Meinung, dass alle Arbeiten besser ausgeführt werden können.
Rumantsch: Aschuntar ella constituziun las cumpetenzas dall’administraziun tochen 5’000.- francs e tochen 500.- francs per caussas buc preventivadas. (Sboz mira annexa)
Deutsch: In der Verfassung werden die Zuständigkeiten der Verwaltung bis 5’000.- Franken und bis 500.- Franken für nicht vorsorgliche Dinge aufgestockt. (Entwurf beigefügt)
Rumantsch: Ils fixums dils suprastonts dueian vegnir pagai tenor la tabella da pagas dil cantun enstagl d’in fixum, la cefra sco tala semida denton buc grondamein (egl 2024: frs. 5’265.15 enstagl sco tochen da cheu frs. 5’000.-).
Deutsch: Die Fixen der Vorstände sollen statt eines Fixums gemäss Lohntabelle des Kantons bezahlt werden, die eigentliche Zahl ändert sich jedoch nicht wesentlich (im Jahr 2024: CHF 5'265.15 statt bisher CHF 5'000.-).
Rumantsch: Il fixum dil president duei medemamein vegnir addataus e quei sin fundament dalla lavur mo era dallas cefras dallas vischnauncas vischinontas sin 30% enstagl da 20%. Quei munta in augment da frs. 10’530.30 per onn sin niev total frs. 31’590.90.
Deutsch: Das Fixum des Präsidenten soll ebenfalls erhöht werden und zwar aufgrund der Arbeit wie auch basierend auf den Vergleichszahlen der Nachbargemeinden auf 30% statt auf 20%. Dies bedeutet eine Erhöhung um CHF 10'530.30 pro Jahr auf neu gesamt CHF 31'590.90.
Rumantsch: Engaschar ina persuna supplementara en canzlia. En rama dil remplazzament per nossa anteriura conluvrera Renata ei sedau ina buna situaziun da partenza per nezzegiar quella schanza. Suenter il temps d’introducziun seresulta cheutras in augment da ca. 50% en canzlia, ils cuosts supplementars muntan a ca. frs. 20’000.- ad onn. Tenor la constituziun ei la surpastonza cumpetenta d’engaschar il personal, nus lein denton dar la pusseivladad alla populaziun da discutar la sligiaziun.
Deutsch: Einstellung einer zusätzlichen Person in der Kanzlei. Im Rahmen der Ablösung für unsere ehemalige Mitarbeiterin Renata hat sich eine gute Ausgangslage gelegt, um diese Chance zu nutzen. Nach der Zeit der Einarbeitung ergibt sich in der Kanzlei eine Kapazitätssteigerung von ca. 50%, die Mehrkosten belaufen sich auf ca. CHF 20'000.- pro Jahr. Gemäss Verfassung ist der Gemeindevorstand für die Anstellung des Personals zuständig. Wir wollen jedoch der Bevölkerung die Möglichkeit geben, diese Lösung zu diskutieren.
Rumantsch: Las elecziuns vegnan fatgas per ordinari cun scrutini. Sche negin fa opposiziun, san ellas vegnir fatgas cun maunpli, cun excepziun dall’elecziun dalla suprastonza.
Deutsch: Die Wahlen werden in der Regel schriftlich durchgeführt. Wenn es keine Opposition gibt, können sie auch offen durch Handmehr durchgeführt werden. Das gilt nicht für die Wahl des Gemeindevorstandes.
Rumantsch: Sch’igl ei d’eleger tier elecziuns cumplessivas plirs candidats ella medema autoritad, vegnan tut las vuschs valeivlas da candidats divididas tras il dubel diember da posts libers. La proxima cefra entira ei il pli absolut. Sch'ei dat dapli persunas che han cuntonschiu la maioritad absoluta che posts che ston vegnir occupai, valan quellas persunas cun ils diembers da vuschs ils pli aults sco elegidas.
Deutsch: Wenn bei einer Gesamtwahl mehrere Kandidaten für die gleiche Gemeindebehörde gewählt werden müssen, werden alle gültigen Stimmen der Kandidaten durch die doppelte Zahl der freien Sitze geteilt. Die nächste ganze Zahl bildet dann das absolute Mehr. Haben mehr Kandidaten das abso-lute Mehr erreicht, als Sitze zu besetzen sind, gelten dieje-nigen mit der höchsten Stimmenzahl als gewählt.
Rumantsch: Reussescha in’elecziun buca perquei ch’ei vegn elegiu tier elecziuns individualas ni cumplessivas pli paucs candidats che quei ch’ei drova, sto vegnir fatg in secund scrutini liber. Elegi ein lu quels candidats che survegnan las pli biaras vuschs (maioritad relativa).
Deutsch: Kommt bei Einzelwahlen eine Wahl nicht zustande oder sind bei Gesamtwahlen weniger Kandidaten gewählt, also zu wählen sind, findet ein zweiter, freier Wahlgang statt. Gewählt sind dabei jene Kandidaten, welche die meisten Stimmen auf sich vereinigen (relatives Mehr).
Rumantsch: Tenor la constituziun communala ei aunc d’eleger las 2 vacanzas aviartas per la perioda d’uffeci ch’entscheiva ils 01.07.2024, numnadamein 2 suprastonts. Il modus d’eleger sedrezza tenor art. 36 dalla constituziun. Elegibels ein tuttas persunas che han il dretg da vortar a Sagogn.
Deutsch: Gemäss Gemeindeverfassung sind für die am 01.07.2024 beginnende Amtsperiode noch 2 offene Vakanzen zu besetzen, dies in Form von 2 Vorstandsmitgliedern. Dazu wird das Wahlverfahren gem. Art. 36 der Gemeindeverfassung angewendet. Wählbar sind alle in Sagogn stimmberechtigten Personen.
Rumantsch: Il quen siara cun in gudogn da frs. 338'531.42, quei tier entradas da frs. 4'954'173.66 ed expensas da frs. 4’615’642.24. Ils detagls dil quen da vischnaunca sco era ulteriuras informaziuns anfleis vus el cudischet repartiu per posta ni sco document sin la homepage.
Deutsch: Die Rechnung schliesst mit einem Gewinn von CHF 338'531.42 bei Gesamterträgen von CHF 4'954'173.66 und Gesamtaufwänden von CHF 4’615’642.24. Die Details zur Gemeinderechnung sowie weitere Informationen erhalten Sie in der per Post verteilten Broschüre oder auf der Homepage.
Rumantsch: Cul rapport da gestiun correspundent vegn il quen dil consorzi da scola Laax-Falera-Sagogn-Schluein per igl onn da scola 2022/23 presentaus alla radunonza communala tenor las statutas dil consorzi da scola. Ils effects finanzials ordlunder ein veseivels el quen annual 2023 dalla vischnaunca e vegnan explicai leu.
Deutsch: Anhand des entsprechenden Geschäftsberichts wird der Gemeindeversammlung gemäss den Statuten des Schulverbands die Rechnung des Schulverbands Laax-Falera-Sagogn-Schluein des Schuljahres 2022/23 vorgelegt. Die finanziellen Auswirkungen daraus sind in der Jahresrechnung 2023 der Gemeinde ersichtlich und werden dort erläutert.
Rumantsch: La planisaziun locala dalla vischnaunca da Sagogn, ch'ei oz en vigur legala, ei vegnida deliberada dalla radunonza communala ils 31 d'october 2013 ed approbada dalla regenza ils 11 d'avrel 2014 cul conclus nr. 339. Sigl 01 da matg 2014 ha il cussegl federal mess en vigur l'emprema etappa dalla revisiun dalla lescha federala davart la planisaziun dil territori (LPT1). En quella revisiun mava ei oravontut per in diever persistent dil terren da baghegiar. Tenor gl'art. 38a al. 1 e 2 LPT stuevan ils cantuns adattar enteifer 5 onns lur plans directivs allas novas pretensiuns. Il cantun Grischun ha adempliu quell’incumbensa ed ha relaschau ils 20 da mars 2018 in'adattaziun dil plan directiv (PDChant-S) ch'ei vegnius approbaus dal Cussegl federal ils 10 d'avrel 2019. En quel ein differentas instrucziuns d'agir per allas vischnauncas sco era determinaziuns ligiontas per las autoritads, en special per il territori dils habitadis cuntegni. Las vischnauncas ein vegnidas intimadas dil cantun da realisar enteifer in termin las cundiziuns e las perscripziuns dalla legislaziun surordinada sco era dil PDChant-S en la planisaziun locala. La finamira da quella revisiun parziala dalla planisaziun locala ei da disponer d'ina planisaziun da LPT1 ch'ei vegnida approbada dil cantun sco era conforma al plan directiv e da saver porscher aschia ina segirtad da planisaziun per futurs projects da baghegiar.
Deutsch: Die heute rechtskräftige Ortsplanung der Gemeinde Sagogn wurde am 31. Oktober 2013 von der Gemeindeversammlung verabschiedet und am 11. April 2014 mit Beschluss Nr. 339 von der Regierung genehmigt. Per 01. Mai 2014 setzte der Bundesrat die erste Etappe der Revision des eidgenössischen Raumplanungsgesetzes (RPG1) in Kraft. In dieser Revision ging es vor allem um einen nachhaltigen Umgang mit dem Bauland. Gemäss Art. 38a Abs. 1 und 2 RPG mussten die Kantone innert fünf Jahren ihre Richtpläne an die neuen Anforderungen anpassen. Der Kanton Graubünden ist dieser Aufgabe nachgekommen und hat am 20. März 2018 eine Richtplananpassung (KRIP-S) erlassen, welche am 10. April 2019 durch den Bundesrat genehmigt wurde. Darin sind verschiedene Handlungsanweisungen an die Gemeinden sowie behördenverbindliche Festlegungen, insbesondere für das Siedlungsgebiet, enthalten. Die Gemeinden wurden vom Kanton aufgefordert, die Auflagen und Vorgaben aus der übergeordneten Gesetzgebung sowie aus dem KRIP-S innert Frist in die Ortsplanung umzusetzen. Ziel der vorliegenden Teilrevision der Ortsplanung ist, über eine vom Kanton genehmigte RPG1 sowie richtplankonforme Planung zu verfügen und damit für künftige Bauvorhaben eine Planungssicherheit bieten zu können.
Rumantsch: Ella lescha federala davart la planisaziun dil territori (LPT) ei fixau pertuccont las zonas da baghegiar che quellas ston corrispunder al basegn probabel da 15 onns e che eventualas zonas da baghegiar surdimensiunadas ston vegnir reducidas. Tenor il plan directiv cantunal PDChant-S ei la vischnaunca da Sagogn ina vischnanca cun zonas da habitar, mischadadas e dil center (ZAMC) surdimensiunadas. Vischnauncas cun ZAMC surdimensiunadas ston da principi reducir las reservas da zonas da baghegiar. Perquei che ton il svilup demografic effectiv dils davos onns sco era la nova prognosa demografica dil cantun ein positivs, sa vegnir mussau si dalla vischnaunca ch'igl exista in basegn per las reservas da zonas da baghegiar existentas. Perquei ha la suprastonza communala decidiu da principi da buca zonar ora ella revisiun parziala dalla planisaziun locala cheu avon maun.
Deutsch: Im eidgenössischem Raumplanungsgesetz (RPG) ist bezüglich Bauzonen festgehalten, dass diese dem voraussichtlichen Bedarf von 15 Jahren entsprechen müssen und allfällig überdimensionierte Bauzonen zu reduzieren sind. Gemäss kantonalem Richtplan KRIP-S ist die Gemeinde Sagogn eine Gemeinde mit überdimensionierten Wohn-, Misch- und Zentrumszonen (WMZ). Gemeinden mit überdimensionierten WMZ müssen grundsätzlich die Bauzonenreserven reduzieren. Da aber sowohl die tatsächliche Bevölkerungsentwicklung in den letzten Jahren wie auch die neue Bevölkerungsprognose des Kantons positiv ist, kann aus Sicht der Gemeinde aufgezeigt werden, dass ein Bedarf für die bestehenden Bauzonenreserven besteht. Deshalb hat der Gemeindevorstand mit der Kommission beschlossen, in der vorliegenden Teilrevision der Ortsplanung grundsätzlich keine Auszonungen vorzunehmen.
Rumantsch: Sper l'examinaziun e l'adattaziun dalla grondezia dallas zonas da baghegiar vegnan las vischnauncas tenor LPT e PDChant-S incumbensadas da mobilisar las reservas d'utilisaziun internas resp. da cumbatter la tresorisaziun da terren da baghegiar. Ella vischnaunca da Sagogn dat ei aunc varga 3ha zonas da habitar buc surbaghegiadas. Per quellas vegn ella revisiun parziala dalla planisaziun locala cheu avon maun introduciu in'obligaziun da baghegiar el senn digl art. 19g LPT. Cun quella exista la pusseivladad da mobilisar las reservas en cass d'in basegn cumprovau e nua ch'ei fa senn ed ei giustificabel arisguard la construcziun locala.
Deutsch: Neben der Überprüfung und Anpassung der Bauzonengrösse werden die Gemeinden gemäss RPG und KRIP-S angewiesen, die inneren Nutzungsreserven zu mobilisieren resp. die Baulandhortung zu bekämpfen. In der Gemeinde Sagogn befinden sich noch über 3 ha nicht bebaute Wohnzonen. Für diese wird in der vorliegenden Teilrevision der Ortsplanung eine Bauverpflichtung im Sinne von Art. 19g KRG eingeführt. Damit besteht die Möglichkeit, die Reserven bei ausgewiesenem Bedarf und wo sinnvoll und ortsbaulich vertretbar, zu mobilisieren.
Rumantsch: La lescha da baghegiar valeivla ei vegnida cumplettada cun novas disposiziuns davart la mobilisaziun dil terren da baghegiar sco era davart la taxa sin la plivalur. Il termin per l'obligaziun da baghegiar tier terren resp. parts da terren che secatta gia en ina zona da baghegiar ei vegnius fixaus sin 8 onns. Tier la zona da protecziun dil maletg dil vitg (art. 25) sco era tier ils objects da formaziun (art. 36) ein precisaziuns punctualas vegnidas fatgas. Ultra da quei vegn egl art. 25 da niev exclus explicitamain la midada d'utilisaziun da clavaus en habitaziuns secundaras en la zona da protecziun dil maletg dil vitg. La suprastonza communala sco era la cummisiun da planisaziun ein dil meini ch’ils clavaus el coc dil vitg duessan star a disposiziun als indigens ed en special alla proxima generaziun d'indigens.
Deutsch: Das rechtskräftige Baugesetz wurde mit neuen Bestimmungen zur Baulandmobilisierung sowie zur Mehrwertabgabe ergänzt. Die Frist für die Bauverpflichtung bei Grundstücken resp. Grundstücksteilen, die sich bereits schon in einer Bauzone befinden, wurde auf 8 Jahre festgelegt. Bei der Ortsbildschutzzone (Art. 25) sowie den Gestaltungsobjekten (Art. 36) wurden punktuelle Präzisierungen vorgenommen. Zudem wird in Art. 25 neu die Umnutzung von Ställen in Zweitwohnungen in der Ortsbildschutzzone explizit ausgeschlossen. Der Gemeindevorstand wie auch die Planungskommission sind der Ansicht, dass die Ställe im Ortskern den Einheimischen und insbesondere der nächsten Generation von Einheimischen zur Verfügung stehen sollen.
Rumantsch: El plan da zonas e plan general da formaziun vegnan – ultra dallas obligaziuns da baghegiar gia menziunadas e da certas adattaziuns formalas als cunfins da zonas – era differentas surfatschas pli pintgas che san buc vegnir surbaghegiadas attribuidas ad in'autra zona da baghegiar adattada. Sin basa dil survetsch archeologic vegnan ultra da quei zavradas duas novas zonas d'archeologia (baselgia Crest Baselgia e ruina da baselgia sin Bregl da Haida). La finala vegn la zona existenta per la protecziun dil maletg dil vitg adattada minimalmein. El plan da formaziun vegnan ils baghetgs, ch’ein da niev protegi e digns da vegnir mantegni, marcai e lingias da construcziun per liung dalla via cantunala fixadas.
Deutsch: Im Zonen- und Generellen Gestaltungsplan werden neben den bereits erwähnten Bauverpflichtungen sowie einigen formellen Anpassungen an die Zonengrenzen auch verschiedene kleinere Flächen, welche nicht überbaubar sind, einer geeigneten anderen Bauzone zugewiesen. Zudem werden auf Hinweis des Archäologischen Dienstes zwei neue Archäologiezonen ausgeschieden (Kirche Crest Baselgia und Kirchenruine auf Bregl da Haida). Schliesslich wird die bestehende Ortsbildschutzzone geringfügig angepasst. Im Gestaltungsplan werden die neu ergänzten geschützten und erhaltenswerten Bauten gekennzeichnet sowie Baulinien entlang der Kantonsstrasse festgelegt.
Rumantsch: El plan general d'avertura vegn il stadi da realisaziun da treis parcadis publics purtaus suenter e la senda da viandar veglia encunter Plaun Pigniel che vegn buca pli nezzegiada vegn abolida.
Deutsch: Im Generellen Erschliessungsplan wird der Realisierungsstand von drei öffentlichen Parkplätzen nachgetragen und der alte Wanderweg zu Plaun Pigniel, der nicht mehr genutzt wird, aufgehoben.
Rumantsch: Ils 16 da schaner 2024 han la suprastonza communala e la planisadra orientau la populaziun a caschun d'ina sera d'informaziun en connex cun l'emprema exposiziun publica da cooperaziun davart ils cuntegns concrets dalla revisiun dalla planisaziun locala. La revisiun parziala dalla lescha da baghegiar sco era ils plans ed ulteriurs documents ein vegni exponi publicamain duront 30 gis il schaner/fevrer 2023. Duront quei temps han persunas interessadas giu la pusseivladad d'inoltrar alla suprastonza communala giavischs e propostas en connex culla planisaziun locala. Igl ei vegniu fatg 24 inoltraziuns cun differentas remarcas, giavischs e propostas. La suprastonza communala ha examinau detagliadamein las inoltraziuns e respundiu silsuenter. Leu, nua che la suprastonza communala haveva viu la pussaivladad da far adattaziuns, ein quellas adattaziuns era vegnidas fatgas. Pervia dallas midadas fatgas ei ina secunda exposiziun publica da cooperaziun vegnida publicada dils 22 da settember 2023 tochen ils 22 d'october 2023. A chaschun dalla secunda exposiziun da participaziun ein 6 posiziuns entradas. Quellas ein medemamein vegnidas examinadas e respundidas a scret dalla suprastonza communala.
Deutsch: Am 16. Januar 2023 orientierten der Gemeindevorstand und die Planerin an einem Informationsabend im Zusammenhang mit der ersten öffentlichen Mitwirkungsauflage die Bevölkerung über die konkreten Inhalte der Ortsplanungsrevision. Die Teilrevision des Baugesetzes sowie die Pläne und weitere Unterlagen wurden im Januar/Februar 2023 während 30 Tage öffentlich aufgelegt. Während dieser Zeit hatten Interessierte die Möglichkeit, Wünsche und Anträge zur Ortsplanung beim Gemeindevorstand einzureichen. Es wurden 24 Eingaben mit verschiedenen Bemerkungen, Wünschen und Anträgen gemacht. Der Gemeindevorstand hat die Eingaben eingehend geprüft und anschliessend beantwortet. Dort wo der Gemeindevorstand die Möglichkeiten sah, Anpassungen vorzunehmen, wurden diese Anpassungen auch vorgenommen. Aufgrund der vorgenommenen Änderungen wurde vom 22. September 2023 bis 22. Oktober 2023 eine zweite Mitwirkungsauflage durchgeführt. Bei der zweiten Mitwirkungsauflage sind 6 Stellungnahmen eingegangen, welche vom Gemeindevorstand ebenfalls geprüft und schriftlich beantwortet wurden.
Rumantsch: La suprastonza engrazia codialmein alla cumissiun da planisaziun (Robert Albertin, Tanja Bischofberger, Uolf Candrian, Hans-Peter Casutt, Gian Peder Coray, Gion Cavelti, Gion Darms e Peter Saile) per il sustegn tier l’elaboraziun da quella revisiun.
Deutsch: Der Gemeindevorstand mochte sich herzlich bei der Ortsplanungskommission (Robert Albertin, Tanja Bischofberger, Uolf Candrian, Hans-Peter Casutt, Gian Peder Coray, Gion Cavelti, Gion Darms und Peter Saile) für die Unterstützung bei der Ausarbeitung der Revision.
Rumantsch: Igl onn 1919 ei la "Societad per in asil evangelic dalla vallada dalla Surselva" vegnida fundada a Glion. Tier las fundaturas da gliez temps s'udevan las vischnauncas Stussavgia, Tenna, Versomi, Valendau, Castrisch, Riein, Pitasch, Duvin, Luven, Flond, Vuorz, Schnaus, Flem e Trin sco era las duas pleivs evangelicas Glion e Sagogn. Quellas vischnauncas e pleivs ein aunc oz las purtadras dall'instituziun. Buca s'associadas cun la fundaziun actuala dalla casa da vegls e tgira Glion ei la part catolica dalla Foppa cun Andiast, Falera, la part buca-reformada da Glion, Laax, Ladir, Pigniu, Rueun, Ruschein, Sagogn, Schluein, Sevgein e Siat. Quellas vischnauncas resp. anteriuras vischnauncas s'audan tier il territori cumpigliau dalla casa da vegls e tgira Glion ed ein buca purtadras dad in'autra casa da vegls e tgira. Quella situaziun era buca cuntenteivla, cunquei ch'ei deva la finfinala duas differentas categorias da vischnauncas.
Deutsch: 1919 erfolgte in Ilanz die Gründung der „Gesellschaft für ein evangelisches Talasyl des Bündner Oberlandes“. Zu den damaligen Gründerinnen gehörten die Gemeinden Safien, Tenna, Versam, Valendas, Castrisch, Pitasch, Duviun, Luven, Flond, Waltensburg/ Vuorz, Schnaus, Flims und Trin sowie die beiden evangelischen Kirchgemeinden Ilanz und Sagogn. Diese Gemeinden und Kirchgemeinden bilden heute noch die Trägerschaft der Institution. An die heutige Stiftung des Alters- und Pflegheims Ilanz (kurz: APH Ilanz) nicht angeschlossen ist der katholische Teil der Foppa mit Andiast, Falera und der nicht-reformierte Teil von Ilanz, Laax, Ladir, Pigniu, Rueun, Ruschein, Sagogn, Schluein, Sevgein und Siat. Diese Gemeinden resp. ehemaligen Gemeinden gehören zum Einzugsgebiet des APH Ilanz und sind in keiner anderen Trägerschaft eines APH dabei. Dieser Zustand war nicht befriedigend, da es damit letztlich zwei verschiedene Kategorien von Gemeinden gab.